PATVIRTINTA

Kauno miesto savivaldybės

administracijos direktoriaus

2023 m. gruodžio 4 d.

įsakymu Nr. A-2577

**KVIETIMAS TEIKTI TRUMPALAIKIŲ PROJEKTŲ PARAIŠKAS PAGAL SRITIES „Vaikų ir jaunimo įgalinimas ir užimtumas“ PRIORITETĄ „kryptingas, įtraukus ir efektyvus jaunimo politikos įgyvendinimas, siekiant užtikrinti jaunimui skirtų ir teikiamų paslaugų plėtrą, skatinti jaunimo galimybių kūrimą ir aktyvumą“ NR. 2024-4-4.2-1**

|  |  |  |
| --- | --- | --- |
| Eil. Nr. | Sąlygos | Aprašymas |
| 1. | Sritis | Sritis „Vaikų ir jaunimo įgalinimas ir užimtumas“ |
| 2. | Prioritetai ir tinkamos veiklos | Prioritetas „Kryptingas, įtraukus ir efektyvus jaunimo politikos įgyvendinimas, siekiant užtikrinti jaunimui skirtų ir teikiamų paslaugų plėtrą, skatinti jaunimo galimybių kūrimą ir aktyvumą“. Veiklos pagal šį prioritetą: 2.1. Miesto renginių (iniciatyvų), skirtų Kauno miesto jaunimui ir su jaunimu dirbančioms organizacijoms, organizavimas: 2.1.1. viešų jaunimo renginių Kauno mieste, užtikrinančių projekto „Kauno – Europos kultūros sostinės“ tęstinumą ir kitų kultūrinių iniciatyvų ir meninių akcijų organizavimas (pirmenybė teikiama: projektams (renginiams), užtikrinantiems projekto „Kaunas – Europos kultūros sostinė“ veiklų tęstinumą; nemokamiems renginiams, vykstantiems Kauno miesto viešosiose vietose (pvz., parkuose, skveruose, aikštėse ir pan.) ir (ar) visuomeninės paskirties objektuose (pvz., bažnyčiose, stotyse, įvairiose salėse ir pan.); 2.1.2. mokymų ir jaunimo ir (arba) su jaunimu dirbančių organizacijų inicijuotų programų, skirtų jaunimo idėjoms įgyvendinti, organizavimas; 2.2. viešų renginių (iniciatyvų), mokymų, skirtų žiedinės ekonomikos idėjų skatinimą, organizavimas (pirmenybė teikiama nemokamiems renginiams, vykstantiems Kauno miesto viešosiose vietose (pvz., parkuose, skveruose, aikštėse ir pan.) ir (ar) visuomeninės paskirties objektuose (pvz., bažnyčiose, stotyse, įvairiose salėse ir pan.); 2.3. Darbas su jaunimu (darbas su jaunimu gatvėje, praktinių įgūdžių ugdymas): 2.3.1. veiklų, kuriomis skatinamas praktinių įgūdžių ugdymas, finansinis raštingumas, lavinami jauno žmogaus asmeniniai ir socialiniai įgūdžiai, suteikiant jaunam žmogui žinių ir gebėjimų, leidžiančių integruotis į darbo rinką ir (ar) grįžti į švietimo sistemą, teikimas, jaunimo informavimas ir konsultavimas inovatyviais metodais; 2.3.2. darbas su jaunimu gatvėje (seniūnijos, kuriose teikiamos paslaugos nustatomos suderinus su Kauno miesto savivaldybės administracija); 2.3.3. jaunimo pilietinis, patriotinis, socialinis ir fizinis ugdymas per įvairias jaunimo užimtumo ir edukacines veiklas, kurių metu jaunuoliai įgytų žinių, susijusių su krašto saugumu ir gynyba, būtų mokomi ištvermės, elgesio ekstremaliose situacijose ir kritinio mąstymo, skatinami veikti socialiai atsakingai ir demokratiškai (pvz., pirmosios pagalbos, kibernetinio saugumo mokymai, sukarinto pobūdžio mokymai, karinių estafečių organizavimas ir pan.). Pirmenybė teikiama projektams, kurių metu yra įtraukiamas jaunimas iš socialinės rizikos grupės. 2.4. Jaunimo įtraukimas į savanorišką veiklą: 2.4.1. jaunimo įtraukimas į ilgalaikę (6 mėnesių trukmės, ne mažiau kaip 40 val. per mėnesį) socialinės srities savanorišką veiklą, savanorių palaikymas ir konsultavimas; 2.4.2. potencialių savanorius priimančių organizacijų mokymai siekiant paruošti organizacijas priimti savanorius ir įgyti akreditaciją vykdyti Jaunimo savanoriškos tarnybos programą; 2.4.3. iniciatyvos, skirtos savanoriškai veiklai pristatyti ir populiarinti tarp jaunimo, renginiai, masinių jaunimo savanorystės akcijų iniciatyvos. Teikdamas paraišką įgyvendinti 2.4 papunktyje nurodytas veiklas, pareiškėjas gali rinktis, ar įgyvendinti vieną, kelias ar visas veiklas (pirmenybė teikiama savanorystės projektams, skatinantiems kartų dialogą – įtraukiantiems jaunimą savanoriauti kartu su pagyvenusiais žmonėmis arba padėti pagyvenusiems žmonėms) |
| 3.  | Veiklų vykdymo vieta | Projektų veiklų vykdymo vieta – Kauno miestas |
| 4. | Tikslinė grupė  | Jauni 14–29 m. amžiaus asmenys  |
| 5. | Finansavimas | 5.1. Projektui įgyvendinti Savivaldybė gali skirti lėšų, kurios padengtų iki 80 proc. tinkamų finansuoti projekto išlaidų. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas. 5.2. Finansuojami 2024 m. vykdomi projektai. Vėliausia galima projekto įgyvendinimo pabaigos data – 2024 m. gruodžio 31 diena |
| 6. | Reikalavimai pareiškėjui | 6.1. Projektų paraiškas gali teikti Lietuvos Respublikoje įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos, labdaros ir paramos fondai, jaunimo ar su jaunimu dirbančios organizacijos ir kt., išskyrus biudžetines įstaigas), turintys jaunimo ir (ar) su jaunimu susijusios veiklos organizavimo patirties. 6.2. Pareiškėjas, siekiantis vykdyti 2.3 papunktyje nurodytą veiklą negali gauti tiesioginio Savivaldybės finansavimo darbo su jaunimu gatvėje ar praktinių įgūdžių ugdymo paslaugoms teikti pagal kitas sutartis. 6.3. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų Savivaldybės lėšų (jeigu buvo skirta) panaudojimą. 6.4. Finansavimas pareiškėjui negali būti skiriamas, jeigu: 6.4.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą; 6.4.2. pareiškėjas paraiškoje arba jos prieduose pateikė klaidinančią informaciją; 6.4.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo; 6.4.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu. 6.5. Pareiškėjas privalo užtikrinti, kad perkant prekes, paslaugas Savivaldybės lėšomis būtų laikomasi Lietuvos Respublikos viešųjų pirkimų įstatymo (jeigu pareiškėjas yra perkančioji organizacija), kitų įstatymų ir teisės aktų nustatytos tvarkos, tiekėjų lygiateisiškumo, skaidrumo ir nešališkumo principų. Jei pareiškėjas nėra perkančioji organizacija, jam atliekant pirkimus rekomenduojama vadovautis savo patvirtintomis neperkančiosios organizacijos pirkimo taisyklėmis. 6.6. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 6.7. Projekto partneriais laikomi pelno nesiekiantys juridiniai asmenys (nevyriausybinės organizacijos, asociacijos, viešosios įstaigos, labdaros ir paramos fondai, jaunimo ar su jaunimu dirbančios organizacijos ir kt.), išskyrus biudžetines įstaigas. 6.8. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės lėšų naudojimo sutartį, turi sudaryti jungtinės veiklos (partnerystės) sutartį su projekto partneriu (-iais). 6.9. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus. 6.10. Ir pareiškėjo, ir projekto partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai. 6.11. Už projekto įgyvendinimą atsakingas pareiškėjas |
| 7. | Paraiškos rengimo ir pateikimo tvarka ir terminai | 7.1. Siekdamas gauti finansavimą, pareiškėjas turi pateikti šiuos dokumentus:7.1.1. užpildytą programos „Iniciatyvos Kaunui“ projekto finansavimo paraišką, kurios forma patvirtinta Kauno miesto savivaldybės administracijos direktoriaus 2019 m. lapkričio 19 d. įsakymu Nr.A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos 1 priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos 2 priedas). Pareiškėjas atsako už paraiškoje nurodytų duomenų teisingumą; 7.1.2. kitus dokumentus: 7.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją (jei paraišką teikia religinė bendruomenė ar bendrija ir jei pareiškėjas neturi savo steigimo dokumentų (statuto ar įstatų), jis turi pateikti savo kompetentingos vadovybės raštą, patvirtinantį, kad pareiškėjas pagal religinės bendrijos kanonus ar statutus turi teisę vykdyti atitinkamą veiklą). Pareiškėjas atsako už šiuose dokumentuose pateiktos informacijos teisingumą; 7.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas; 7.1.2.3. pareiškėjo ir kitų finansavimo šaltinių įnašą pagrindžiančius dokumentus; 7.1.2.4. kitą informaciją, pagrindžiančią finansavimo reikalingumą ar papildančią projekto aprašymą. 7.2. Paraiška kartu su kitais 7.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (7.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema), adresu <https://paraiskos.kaunas.lt/vykstantys-konkursai>.7.3. Jei 7.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, teikiama Savivaldybei raštu (per kurjerį), siunčiant paštu arba pristatant į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos. 7.4. Jeigu dokumentai pateikiami užsienio kalba, jie turi būti išversti į lietuvių kalbą. 7.5. Galutinis paraiškos pateikimo terminas – 2024 m. sausio 14 diena. Jei paraiška teikiama elektroniniu būdu adresu https://paraiskos.kaunas.lt/vykstantys-konkursai, pateikimo data laikoma informacinėje sistemoje pateikimo momentu fiksuota data. Jei paraiška siunčiama paštu (per kurjerį) (esant 7.3 papunktyje nurodytoms aplinkybėms), jos pateikimo data laikoma pašto antspaudo data. Jei paraiška pristatoma į Savivaldybę, jos pateikimo galutinis terminas yra 2024 m. sausio 12 diena 15.45 val. 7.6. Gautos paraiškos yra registruojamos. Po nustatyto termino ir ne pagal 7.2 ir 7.3 papunkčiuose nustatytas sąlygas pateiktos paraiškos nenagrinėjamos. 7.7. Tas pats pareiškėjas gali teikti tik vieną paraišką pagal tą patį nurodytos srities prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos. 7.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus |
| 8. | Tinkamos finansuoti išlaidos | 8.1. Tinkamomis finansuoti išlaidomis gali būti pripažįstamos tik tos išlaidos, kurios yra: 8.1.1. tiesiogiai susijusios su projekto, kuriam skiriamas finansavimas, įgyvendinimu; 8.1.2. būtinos projektui įgyvendinti ir atitikti skaidraus finansų valdymo, sąnaudų efektyvumo principus; 8.1.3. suplanuotos efektyviai ir pagrįstai (atitinkančios realias rinkos kainas, patirtos tik siekiant projekto tikslų); 8.1.4. faktiškai patirtos nuo to 2024 m. ketvirčio, kada yra pasirašoma Savivaldybės lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį. 8.2. Pareiškėjas įsipareigoja užtikrinti Lietuvos Respublikos teisės aktų dėl COVID-19 grėsmių valdymo laikymąsi ir prisiima visą projekto veiklų neįgyvendinimo riziką dėl valstybės teisės aktais nustatytų veiklos ribojimų ar draudimų, t. y. projekto vykdytojo patirtos pasirengimo projekto veikloms išlaidos ir veiklų vykdymo, kai nepasiekiami joms nustatyti rodikliai, išlaidos nebus pripažintos tinkamomis finansuoti. 8.3. Tinkamos finansuoti projekto vykdymo išlaidos turi sudaryti ne mažiau kaip 80 proc. visų Savivaldybės patvirtintų tinkamų finansuoti išlaidų. Vykdymo išlaidų kategorijai priskiriamos šios išlaidos: 8.3.1. išlaidos projektą vykdančių asmenų darbo užmokesčiui (išskyrus atvirųjų jaunimo centrų ir (ar) atvirųjų jaunimo erdvių darbuotojus, darbo su jaunimu gatvėje darbuotojus, gaunančius atlyginimą iš Savivaldybės lėšų, jų nustatytomis darbo valandomis, t. y. tokiems darbuotojams atlygis gali būti mokamas, kai veiklos yra vykdomos ne jų darbo metu) (įskaitant visus privalomus mokesčius). Projekto lėšomis gali būti apmokama tik ta darbo užmokesčio dalis, kuri priskiriama tiesiogiai su veiklų įgyvendinimu susijusiam darbui; 8.3.2. išlaidos projektą vykdančių asmenų autoriniams atlyginimams (pagal autorines sutartis), kaip nustatyta Lietuvos Respublikos autorių teisių ir gretutinių teisių įstatyme, ir atlygiui už suteiktas paslaugas (pagal atlygintinų paslaugų sutartis), kai autorinius atlyginimus gaunantys asmenys ir paslaugų teikėjai nėra pareiškėjo darbuotojai; 8.3.3. priemonių, prekių, reikmenų, medžiagų įsigijimo išlaidos, išskyrus ilgalaikį materialųjį ir nematerialųjį turtą, jeigu jos identifikuojamos ir priskiriamos išskirtinai projekto reikmėms; 8.3.4. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms; 8.3.5. savanoriškos veiklos išlaidos (kelionės, nakvynės, maitinimo, pašto, telefono, mokymų, reikalingų priemonių, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“; 8.3.6. kitos tinkamos finansuoti projekto išlaidos, tiesiogiai susijusios su projekto veiklų vykdymu ir nepriskiriamos 8.3.1–8.3.5 papunkčiuose nurodytoms išlaidoms; 8.4. Tinkamos finansuoti projekto administravimo išlaidos gali sudaryti iki 20 proc. visų Savivaldybės patvirtintų tinkamų finansuoti išlaidų. Administravimo išlaidų kategorijai priskiriamos šios išlaidos: 8.4.1. projektą administruojančių asmenų (projekto vadovo, projekto administratoriaus ir (ar) kitų su projekto administravimo veikla susijusių specialistų) darbo užmokestis, įskaitant gyventojų pajamų mokestį ir socialinio draudimo įmokas ir įmokas į Garantinį fondą. Projekto lėšomis gali būti apmokama tik ta darbo užmokesčio dalis, kuri priskiriama tiesiogiai su veiklų įgyvendinimu susijusiam darbui; 8.4.2. asmens, tvarkančio buhalterinę apskaitą, darbo užmokestis, įskaitant gyventojų pajamų mokestį ir socialinio draudimo įmokas ir įmokas į Garantinį fondą (jei paslauga neperkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens). Projekto lėšomis gali būti apmokama tik ta darbo užmokesčio dalis, kuri priskiriama tiesiogiai su veiklų įgyvendinimu susijusiam darbui; 8.4.3. atlyginimas už buhalterinės apskaitos paslaugas (jei paslauga perkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens); 8.4.4. kitos projekto administravimo išlaidos – transporto išlaidos, pašto, fakso, telefono, interneto, kopijavimo išlaidos, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 8.3.1, 8.3.2, 8.4.1–8.4.3 papunkčiuose nurodytoms išlaidoms. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kitos išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą) |
| 9. | Netinkamos finansuoti išlaidos | 9.1. Projekto rengimo išlaidos. 9.2. Baudos, delspinigiai, išlaidos finansinėms nuobaudoms. 9.3. Bylinėjimosi išlaidos. 9.4. Išlaidos paskolų palūkanoms ir skoloms padengti. 9.5. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos. 9.6. Išlaidos pastatų ir patalpų remontui. 9.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas, išskyrus 8.3.1 papunktyje nurodytą atvejį. 9.8. Projekto įgyvendinimo išlaidos, finansuojamos iš kitų finansavimo šaltinių. 9.9. Išlaidos ilgalaikiam materialiajam ir nematerialiajam turtui įsigyti (pagal Lietuvos Respublikos įstatymus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur). 9.10. Išlaidos, skirtos labdarai ir paramai. 9.11. Išlaidos premijoms ir (ar) piniginiams prizams. 9.12. Išlaidos, projekto biudžete įvardytos kaip nenumatytos išlaidos. 9.13. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus |
| 10.  | Projektų paraiškų atranka ir vertinimo kriterijai | 10.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos. 10.2. Projektų paraiškų vertinimo ir atrankos procedūros vykdomos informacinėje sistemoje vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“ |
| 11. | Savivaldybės planuojami rezultatai pagal prioritetus | Šioje skiltyje nurodytus rezultatus Kauno miesto savivaldybė planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į Savivaldybės planuojamus rezultatus, savo paraiškoje turi numatyti realius savo projektu siekiamus rezultatus. Pagal prioritetą „Kryptingas, įtraukus ir efektyvus jaunimo politikos įgyvendinimas, siekiant užtikrinti jaunimui skirtų ir teikiamų paslaugų plėtrą, skatinti jaunimo galimybių kūrimą ir aktyvumą“ planuojami rezultatai: 11.1. Viešų renginių (iniciatyvų), skirtų jaunimui ir (ar) jaunimo organizacijoms, skaičius – 42. 11.2. Renginiuose (iniciatyvose) dalyvavusių jaunų žmonių skaičius – 7 850. 11.3. Viešų renginių (iniciatyvų), mokymų, skirtų žiedinės ekonomikos idėjų skatinimą, skaičius – bent 1. 11.4. Į ilgalaikę savanorystę įtrauktų jaunų žmonių skaičius – 65. 11.5. Surengtų savanorystei skatinti skirtų renginių (iniciatyvų) skaičius – 3. 11.6. Suorganizuotų savanorius priimančioms organizacijoms stiprinti skirtų renginių skaičius – bent 1 |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2030 metų, patvirtintas Kauno miesto savivaldybės tarybos 2022 m. gegužės 24 d. sprendimu Nr. T-251„Dėl Kauno miesto savivaldybės strateginio plėtros plano iki 2030 metų patvirtinimo“. 12.2. Kauno miesto savivaldybės 2023–2025 metų strateginis veiklos planas, patvirtintas Kauno miesto savivaldybės tarybos 2023 m. vasario 7 d. sprendimu Nr. T-1 „Dėl Kauno miesto savivaldybės 2023–2025 metų strateginio veiklos plano patvirtinimo“. 12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“. 12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. 12.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ |
| 13. | Projekto viešinimas  | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų |
| 14. | Informacijos teikimas | 14.1. Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus vyriausioji specialistė Laura Pauparytė, mob. tel. +370 606 77 968. 14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia Savivaldybės administracijos vyriausioji specialistė (jaunimo reikalų koordinatorė) Greta Jorudaitė, mob. +370 615 82 447. 14.3. Užklausos raštu teikiamos el. paštu iniciatyvos@kaunas.lt. 14.4. Dažnai užduodamų klausimų skyrius (DUK) yra tinklalapyje https://paraiskos.kaunas.lt/duk |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_